02010R1014 — SK — 28.07.2017 — 003.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:

▼B

NARIADENIE KOMISIE (EÚ) č. 1014/2010

z 10. novembra 2010

o monitorovaní a oznamovaní údajov o registrácii nových osobných automobilov podľa nariadenia Európskeho parlamentu a Rady (ES) č. 443/2009

(Text s významom pre EHP)

Článok 1

Vymedzenie pojmov

Okrem vymedzení pojmov uvedených v článkoch 2 a 3 nariadenia (ES) č. 443/2009 sa uplatňujú tieto vymedzenia pojmov:

2. „súhrnné monitorovacie údaje“ sú súhrnné údaje uvedené v prvej tabuľke v časti C prílohy II k nariadeniu (ES) č. 443/2009;

3. „podrobné monitorovacie údaje“ sú podrobné údaje uvedené v druhej tabuľke v časti C prílohy II k nariadeniu (ES) č. 443/2009, ktoré sú rozčlenené podľa výrobcu a série vozidla vymedzenej modelom, variantom a verziou;

Článok 2

Zasielanie údajov

Členské štáty zasielajú súhrnné monitorovacie údaje spolu s podrobnými monitorovacími údajmi prostredníctvom elektronického prenosu údajov do centrálneho registra údajov, ktorý spravuje Európska environmentálna agentúra. Členské štáty informujú Komisiu o tom, kedy sa údaje zasielajú.

Článok 3

Zdroje údajov

1. Bez ohľadu na zdroj údajov, ktorý každý členský štát použil na prípravu súhrnných monitorovacích údajov a podrobných monitorovacích údajov, sú tieto údaje založené na informáciách obsiahnutých v osvedčení o zhode príslušného osobného automobilu alebo v dokumentácii typového schvaľovania vrátane informácií uvedených v prílohe III a prílohe VIII k smernici 2007/46/ES, ktoré sú uvedené v tabuľke v prílohe I k tomuto nariadeniu.

2. Parameter „celkový počet nových registrácií“ v podrobných monitorovacích údajoch sa stanovuje z celkového počtu záznamov o registrácii vytvorených v každom roku, ktoré sa týkajú jedného vozidla.

3. V prípade, že v osvedčení o zhode alebo v dokumentácii typového schvaľovania je uvedený viac ako jeden názov výrobcu, členský štát uvádza výrobcu základného vozidla.

4. Hodnoty emisií CO2, ktoré sa majú oznamovať v rámci parametra „špecifické emisie CO2“ v podrobných monitorovacích údajoch, sa preberajú zo zápisu „kombinované“ v osvedčení o zhode alebo dokumentácii typového schvaľovania okrem prípadov, keď sa uplatňuje zápis „vážené kombinované“.

5. Pri oznamovaní vozidiel na alternatívne palivo v podrobných monitorovacích údajoch príslušný orgán uvádza druh paliva a palivový režim, ako je uvedené v prílohe I k tomuto nariadeniu.

6. V prípade dvojpalivových plynových vozidiel alebo vozidiel na flexibilné palivo s etanolom príslušný orgán oznamuje v podrobných monitorovacích údajoch pod parametrom „špecifické emisie CO2 (g/km)“ tieto hodnoty emisií CO2:

V prípade písmena b) členské štáty oznamujú hodnotu pre benzín aj v prípade, keď nie sú splnené podmienky na zníženie uvedené v článku 6 nariadenia (ES) č. 443/2009. Členské štáty však môžu uviesť aj hodnotu E85.

▼M2

7. V prípade, že vozidlo je vybavené rozchodmi náprav rôznej šírky, členský štát oznamuje maximálnu šírku nápravy pod parametrom „Rozchod riadiacej nápravy“ alebo „Rozchod ďalšej nápravy“ v podrobných monitorovacích údajoch.

▼B

8. V prípade, že sa súhrnné monitorovacie údaje a podrobné monitorovacie údaje získavajú z dokumentácie typového schvaľovania, a v prípade, že tieto údaje obsahujú spektrum hodnôt, členské štáty zabezpečia, aby oznámené údaje poskytli primeranú presnosť a aby boli v súlade s údajmi uvedenými v osvedčení o zhode.

Článok 4

Uchovávanie a kontrola údajov

Členské štáty zabezpečujú uchovávanie, zber, kontrolu, overovanie a prenos súhrnných monitorovacích údajov a podrobných monitorovacích údajov.

▼M2

Článok 5

Príprava údajov členskými štátmi

Pri vypĺňaní podrobných monitorovacích údajov členské štáty uvádzajú:

a) pre každé vozidlo so špecifickými emisiami CO2 menej ako 50 g CO2/km počet vozidiel zaregistrovaných bez uplatňovania multiplikačných faktorov stanovených v článku 5 nariadenia (ES) č. 443/2009;

▼M3

▼M2

c) pre každé vozidlo vybavené inovačnými technológiami špecifické emisie CO2 bez zohľadnenia zníženia emisií CO2 prostredníctvom inovačných technológií schváleného v súlade s článkom 12 nariadenia (ES) č. 443/2009.

Podrobné monitorovacie údaje sa oznamujú s presnosťou stanovenou v tabuľke v prílohe II k tomuto nariadeniu.

▼M3

Členský štát bez ohľadu na podrobné parametre údajov uvedené v prílohe II k nariadeniu (ES) č. 443/2009 vzhľadom na údaje monitorované do 31. decembra 2017 dodatočne k parametrom, ktoré sa už požadujú, nahlasuje len faktor odchýlky (De) a faktor overovania. Od 1. januára 2018 sa monitorujú a nahlasujú všetky podrobné monitorovacie údaje špecifikované v prílohe II.

▼M3 —————

▼M2

Článok 7

Vozidlá, na ktoré sa nevzťahuje typové schválenie ES

1. V prípade, že osobné automobily podliehajú národnému typovému schvaľovaniu malých sérií v súlade s článkom 23 smernice 2007/46/ES alebo jednotlivému schvaľovaniu v súlade s článkom 24 uvedenej smernice, členské štáty informujú Komisiu o príslušných počtoch takýchto automobilov registrovaných na svojom území, ako sa uvádza v prvej tabuľke v časti C prílohy II k nariadeniu (ES) č. 443/2009.

2. Členské štáty môžu vyplniť podrobné monitorovacie údaje za vozidlá uvedené v odseku 1 a v takom prípade namiesto názvu výrobcu použijú jedno z týchto označení:

▼B

Článok 8

Zoznam výrobcov

1. Výrobcovia oznámia Komisii do 15. decembra 2010 tieto údaje:

Bezodkladne informujú Komisiu o akýchkoľvek zmenách informácií uvedených v písmenách a) a b). Noví výrobcovia vstupujúci na trh bezodkladne informujú Komisiu o podrobnostiach uvedených v prvom pododseku.

2. Pri vypĺňaní súhrnných monitorovacích údajov a podrobných monitorovacích údajov príslušný orgán používa názvy výrobcov prevzaté zo zoznamu, ktorý má vypracovať Komisia na základe názvov oznámených podľa odseku 1. Uvedený zoznam sa prvýkrát uverejní na internete 31. decembra 2010 a bude sa pravidelne aktualizovať.

3. V prípade, že názov výrobcu nie je zahrnutý do uvedeného zoznamu, príslušný orgán používa na účely vyplnenia súhrnných monitorovacích údajov a podrobných monitorovacích údajov názov uvedený v osvedčení o zhode alebo dokumentácii typového schvaľovania.

Článok 9

Doplňujúce informácie, ktoré majú poskytnúť výrobcovia

1. Na účely oznamovania uvedeného v článku 8 ods. 4 druhom pododseku nariadenia (ES) č. 443/2009 výrobcovia každý rok najneskôr do 31. mája oznámia Komisii príslušné meno a adresu kontaktnej osoby, ktorej je oznámenie určené.

V prípade akejkoľvek zmeny v poskytnutých údajoch výrobca bezodkladne informuje Komisiu. Noví výrobcovia vstupujúci na trh bezodkladne oznámia Komisii svoje kontaktné údaje.

2. V prípade, že skupina prepojených podnikov tvorí združenie, na účely stanovenia uplatniteľnosti článku 7 ods. 6 nariadenia (ES) č. 443/2009 poskytnú Komisii dôkazy o prepojení medzi členmi skupiny v súlade s kritériami stanovenými v článku 3 ods. 2 uvedeného nariadenia.

▼M1

3. Výrobcovia, ktorí oznamujú chyby v súlade s prvým pododsekom článku 8 ods. 5 nariadenia (ES) č. 443/2009, použijú za základ svojho oznámenia predbežné súbory údajov oznámené Komisiou podľa článku 8 ods. 4.

Oznámenie o chybe zahŕňa všetky súbory údajov týkajúce sa registrácií automobilov, za ktoré je výrobca, ktorý podáva oznámenie, zodpovedný.

Chyba sa označí osobitným záznamom s názvom Pripomienky výrobcu v súbore údajov pre každú verziu, v ktorom sa uvedie jeden z týchto kódov:

c) kód C, ak vozidlo nespadá do rozsahu pôsobnosti nariadenia (ES) č. 443/2009 alebo sa nevyrába.